smcproject/ml-wiki-sentences huggingface dataset:
തന്റെ എണ്ണമറ്റ ശത്രുക്കൾ, ജീവിച്ചിരിക്കുന്ന മുൻഗാമിയെ 'എതിർ-പാപ്പാ' (Anti-Pope) ആയി അവരോധിച്ചെങ്കിലോ എന്നു ഭയന്ന ബോണിഫസ്, സെലസ്റ്റിനെ റോമിൽ തിരികെ കൊണ്ടു വന്നു തടവിലിട്ടു.
തടവിൽ നിന്നു രക്ഷപെട്ട സെലസ്റ്റിൻ ഒളിവിൽ കഴിഞ്ഞെങ്കിലും ഡാൽമേഷ്യയിലേക്കു രക്ഷപെടാൻ ശ്രമിക്കുമ്പോൾ പിടിയിലായി.
റോമിനടുത്തുള്ള കമ്പാന്യയിലെ കോട്ടയിൽ വീണ്ടും തടവുകാരനാക്കപ്പെട്ട അദ്ദേഹം ഒരു വർഷത്തിനകം മരിച്ചു.
ബോണിഫസ് സെലസ്റ്റിനെ വധിച്ചുവെന്നു കിംവദന്തി പരന്നിരുന്നു.
വിശുദ്ധപദവി, വിമർശനം
ബോണിഫസിന്റെ കാലശേഷം അദ്ദേഹത്തിന്റെ തീവ്രശത്രുവായിരുന്ന ഫ്രാൻസിലെ ഫിലിപ്പ് നാലാമൻ രാജാവ്, സെലസ്റ്റിനെ വിശുദ്ധപദവിയിലേക്കു നാമനിർദ്ദേശം ചെയ്തു.
1313-ൽ, മരിച്ച് രണ്ടു ദശാബ്ദക്കാലത്തിനകം, അദ്ദേഹം വിശുദ്ധനായി പ്രഖ്യാപിക്കപ്പെട്ടു.
ഇറ്റാലിയൻ കവി ദാന്തെയുടെ വിഖ്യാതകൃതി ഡിവൈൻ കോമഡിയുടെ നരകഖണ്ഡത്തിലെ ഒരു ഭാഗം, സെലസ്റ്റിന്റെ സ്ഥാനത്യാഗത്തിന്റെ വിമർശനമായി കരുതപ്പെടുന്നു.
സെലസ്റ്റിന്റെ സമകാലീനനായിരുന്ന ദാന്തെ , മാർപ്പാപ്പ പദവി ത്യജിക്കാനുള്ള അദ്ദേഹത്തിന്റെ തീരുമാനത്തെ "മഹാനിഷേധം" (the great refusal) ആയി ചിത്രീകരിക്കുന്നു.
നരകത്തിന്റെ വിളുമ്പിലെ നിർഗ്ഗുണവൃത്തത്തിലാണ് ദാന്തെ സെലസ്റ്റിനു സ്ഥാനം നൽകിയത്.
പിന്നീട് ഒരു മാർപ്പാപ്പയും സെലസ്റ്റിൻ എന്ന പേര് സ്വീകരിച്ചില്ല.
സ്വമേധയാ ഉള്ള പദത്യാഗത്തിന്റെ വഴിയിൽ നൂറ്റാണ്ടുകളോളം സെലൻസ്റ്റിനെ മറ്റൊരു മാർപ്പാപ്പായും പിന്തുടർന്നതുമില്ല.
ഏഴു നൂറ്റാണ്ടുകൾക്കു ശേഷം 2013 ഫെബ്രുവരി മാസം സ്വന്തം സ്ഥാനത്യാഗം പ്രഖ്യാപിച്ച ബെനഡിക്ട് പതിനാറാമൻ മാർപ്പാപ്പ ആണ്, ഇക്കാര്യത്തിൽ അദ്ദേഹത്തിന്റെ ആദ്യത്തെ അനുകർത്താവ്.
അവലംബം ↑ വിൽ ഡുറാന്റ് , "വിശ്വാസത്തിന്റെ യുഗം", സംസ്കാരത്തിന്റെ കഥ നാലാം ഭാഗം (പുറങ്ങൾ 811-12) ↑ കെന്നത്ത് സ്കോട്ട് ലട്ടുറെറ്റ്, എ ഹിസ്റ്ററി ഓഫ് ക്രിസ്റ്റ്യാനിറ്റി (പുറം 482) ↑ ലിറ്ററേച്ചർ.
കോം, ഡിവൈൻ കോമഡി,  ഇൻഫെർണോ-iii പുറത്തേക്കുള്ള കണ്ണികൾ Pope Celestine V എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
{{ cite encyclopedia }} : Cite has empty unknown parameter: | HIDE_PARAMETER= ( help ) A short video outlining the life of Pope Celestine V. Pictures of Pope Benedict XVI's visit to the tomb of Celestine V Archived 2011-07-08 at the Wayback Machine .
സെലസ്റ്റിൻ മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Celestine ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റോമൻ കത്തോലിക്കാ സഭയിലെ അഞ്ചു മാർപ്പാപ്പമാർ സെലസ്റ്റിൻ മാർപ്പാപ്പ എന്ന പേര് സ്വീകരിച്ചിട്ടുണ്ട്.
സെലസ്റ്റിൻ ഒന്നാമൻ മാർപ്പാപ്പ (422–432) സെലസ്റ്റിൻ രണ്ടാമൻ പാപ്പാവിരുദ്ധ പാപ്പ (1124) സെലസ്റ്റിൻ രണ്ടാമൻ മാർപ്പാപ്പ (1143–1144) സെലസ്റ്റിൻ മൂന്നാമൻ മാർപ്പാപ്പ (1191–1198) സെലസ്റ്റിൻ നാലാമൻ മാർപ്പാപ്പ (1241) സെലസ്റ്റിൻ അഞ്ചാമൻ മാർപ്പാപ്പ (1294) ഇതും കാണുക മാർപ്പാപ്പമാരുടെ പട്ടിക
സെലാവിക്, അലാസ്ക
സെലാവിക്, നോർത്ത്-വെസ്റ്റ് ആർട്ടിക് ബറോയിലുളള അമരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു പട്ടണമാണ്.
പട്ടണത്തിലെ ആകെ ജനസംഖ്യ 2010 ലെ സെൻസസ് പ്രകാരം 829 ആയിരുന്നു.
സെലാവിക് സ്ഥിതിചെയ്യുന്ന അക്ഷാംശ രേഖാംശങ്ങൾ 66°35′49″N 160°0′49″W ﻿ / ﻿ 66.59694°N 160.01361°W ﻿ / 66.59694; -160.01361 (66.597043, -160.013674) ആണ്.
കോട്‌സെബ്യൂവിന് 112 കിലോമീറ്റർ (70 മൈൽ) തെക്ക് കിഴക്കായി സെലാവിക് തടാകത്തിലേക്ക് പതിക്കുന്ന സെലാവിക് നദീ മുഖത്താണ് സെലാവിക് പട്ടണം സ്ഥിതിചെയ്യുന്നത്.
ദേശാടന നീർപ്പക്ഷികളുടെ ഒരു പ്രജനന വിശ്രമ പ്രദേശമായ സെലാവിക് നാഷണൽ വൈൽഡ്‌ലൈഫ് റഫ്യൂജിന് സമീപമാണ് സെലാവിക് സ്ഥിതിചെയ്യുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം പട്ടണത്തിന്റെ വിസ്തീർണ്ണം 3.4 ചതുരശ്ര മൈൽ (8.8 ചതുരശ്ര കിലോമീറ്റർ) ആണ്.
അതിൽ 2.5 ചതുരശ്ര മൈൽ (6.5 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കിയുള്ള 0.9 ചതുരശ്ര മൈൽ (2.3 ചതുരശ്ര കിലോമീറ്റർ) ഭൂപ്രദേശം, അതായത് 26.24 ശതമാനം ഭാഗം ജലം ഉൾപ്പെട്ടതുമാണ്.
അവലംബം ↑ (though an earlier source states December 23, 1963, see ) ↑ ↑
സെലിന
ഒരു അമേരിക്കൻ ഗായികയും ഗാന രചയിതാവും അഭിനേത്രിയും ഫാഷൻ ഡിസൈനറുമായിരുന്നു സെലിന ക്വിന്റനില്ല-പെരസ് ( സ്പാനിഷ് ഉച്ചാരണം: [seˈlena kintaˈniʝa ˈpeɾes] or സ്പാനിഷ് ഉച്ചാരണം: [seˈlena kintaˈniʎa ˈpeɾeθ] ; തേജനോ സംഗീതത്തിന്റെ രാജ്ഞി എന്നു വിളിക്കപ്പെട്ട ഇവരുടെ സംഗീതത്തിലെയും ഫാഷനിലെയും സംഭാവനകൾ ഇവരെ ഇരുപതാം നൂറ്റാണ്ടിന്റെ അവസാനത്തിൽ പ്രശസ്തിയിലെത്തിച്ചു.
എറ്റവും കൂടുതൽ സ്വാധീനം ചെലുത്തിയ എക്കാലത്തെയും മികച്ച ലാറ്റിൻ കലാകാരികളിൽ ഒരാളായ സെലിന ലാറ്റിൻ സംഗീതത്തെ മുഖ്യധാരയിലെത്തിക്കാൻ കാരണമായിട്ടുണ്ട്.6 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
1995 മാർച്ച് 31 നു തന്റെ സുഹൃത്തും മുൻ ജോലിക്കാരിയുമായിരുന്ന യോലൻഡ സാൽഡിവറുടെ വെടിയേറ്റു കൊല്ലപ്പെട്ടു.
രണ്ടാഴ്ചയ്ക്കുശേഷം അന്നത്തെ ടെക്സാസ് ഗവർണറായിരുന്ന ജോർജ്ജ് ഡബ്ല്യു. ബുഷ് സെലിനയുടെ ജന്മദിനം സെലിന ദിനം ആയി പ്രഖ്യപിച്ചു.
സെലിനയുടെ മരണാനന്തര ആൽബം ഡ്രീമിംങ്ങ് ഓഫ് യു (1995) ബിൽബോർഡ് 200 ചാർട്ടിൽ ഒന്നാം സ്ഥാനത്തെത്തി.
ഇതോടെ ഈ നേട്ടം കൈവരിക്കുന്ന ആദ്യ ലാറ്റിൻ കലാകാരിയായി സെലിന മാറി.1997-ൽ വാർണർ ബ്രോസ്.
സെലിന എന്ന പേരിൽ ഇവരുടെ ജീവിത കഥ സിനിമയാക്കി.
ഇതിൽ ജെന്നിഫർ ലോപസ് ആണ് സെലിനയായി വേഷമിട്ടത് അവലംബം References
സെലസ്റ്റിയ ഇംഗ്ലീഷ് വിലാസം https://ml.wikipedia.org/wiki/Celestia
ക്രിസ് ലോറൽ നിർമ്മിച്ച ഒരു ത്രിമാന ജ്യോതിശാസ്ത്ര ആപ്ലികേഷനാണ് സെലസ്റ്റിയ .
ഹിപ്പാർകോസ് കാറ്റലോഗിന്റെ അടിസ്ഥാനത്തിൽ എഴുതപ്പെട്ട ഈ ആപ്ലിക്കേഷൻ സമയ, കാല, ദിശാ, വേഗ ഭേദമെന്യേ യഥാർത്ഥ പ്രപഞ്ചത്തിലൂടെയെന്ന വണ്ണം സഞ്ചരിക്കാൻ അനുവദിക്കുന്നു.
ഓപ്പൺജിഎൽ ഉപയോഗിച്ച് ചെറിയ സ്പേസ് ക്രാഫ്റ്റുകൾ മുതൽ ഭീമാകാരമായ ഗാലക്സികളെ വരെ ത്രിമാന രൂപത്തിൽ കാണാൻ സെലസ്റ്റിയ അവസരമൊരുക്കുന്നു.
എല്ലാ നിലയ്ക്കും ഒരു ഡെസ്ക്ടോപ്പ് നക്ഷത്രബംഗ്ലാവിന്റെ അനുഭൂതി സമ്മാനിക്കാൻ ഉദ്ദേശിച്ചാണ് സെലസ്റ്റിയ പുറത്തിറക്കിയിട്ടുള്ളത്.
നാസയും യൂറോപ്യൻ സ്പേസ് ഏജൻസിയും വിവിധ വിദ്യാഭ്യാസ, നിരീക്ഷണ കാര്യങ്ങൾക്കായി സെലസ്റ്റിയയെ ഉപയോഗിച്ചിട്ടുണ്ട്.
ഗ്നു സാർവ്വജനിക അനുവാദപത്രം പ്രകാരം ഇറങ്ങുന്ന സെലസ്റ്റിയ ലിനക്സ് , വിൻഡോസ് , മാക്ക് ഓപ്പറേറ്റിംഗ് സിസ്റ്റങ്ങളിൽ ലഭ്യമാണ്.
സവിശേഷതകൾ ഡിഎസ്ഓ സർവ്വേ സെലസ്റ്റിയയിൽ
ഹിപ്പാർകോസ് സൂചികയിലെ 118,322 നക്ഷത്രങ്ങളെ സെലസ്റ്റിയയിലൂടെ കാണാവുന്നതാണ്.
ഗ്രഹങ്ങളുടെ ചലനവീഥിയെ സംബന്ധിക്കുന്നയിൽ വിഎസ്ഓപി സിദ്ധാന്തമാണ് സെലസ്റ്റിയ ഉപയോഗിക്കുന്നത്.
ഇതു കാരണം ഉപയോക്താവിന് സൂര്യ , ചന്ദ്ര ഗ്രഹണങ്ങൾ , ഗ്രഹങ്ങളുടെ ചലനവീഥി (സൗരേതര ഗ്രഹങ്ങളടക്കം), കുള്ളൻ ഗ്രഹങ്ങൾ , ഉപഗ്രഹങ്ങൾ , ധൂമകേതുക്കൾ , വാൽനക്ഷത്രങ്ങൾ , കൃത്രിമോപഗ്രഹങ്ങൾ , സ്പേസ് ക്രാഫ്റ്റുകൾ എന്നിവയെല്ലാം ദർശിക്കാനാവും.
ഉപയോക്താവിന് ഓരോ ഗ്രഹത്തേയും കാണുന്ന രീതി, ഗ്രഹങ്ങളുടെ എണ്ണം എന്നിവയെല്ലാം ക്രമീകരിക്കാനുമാവും.
ഉപയോക്താവിന് കീബോഡുപയോഗിച്ച് 0.001 മീറ്റർ/സെക്കന്റ് മുതൽ ദശലക്ഷക്ക​ണക്കിന് പ്രകാശവർഷം/സെക്കന്റ്  വരെ വേഗതയിൽ പ്രപഞ്ചത്തിലൂടെ സഞ്ചരിക്കാനാവും.
എങ്ങോട്ട് വേണമെങ്കിലും ദൃശ്യ കോണളവ് മാറ്റാവുന്നതാണ്.
നക്ഷത്രങ്ങൾ, ഗ്രഹങ്ങൾ, ഉപഗ്രഹങ്ങൾ, കൃത്രിമോപഗ്രഹങ്ങൾ, ശൂന്യാകാശ വസ്തുക്കൾ, ധൂമകേതുക്കൾ എന്നിവയെ പിന്തുടരാൻ ഉപയോക്താവിനാകും.
10,000ഓളം നക്ഷത്രക്കൂട്ടങ്ങളെ സെലസ്റ്റിയയിൽ കാണാനാകും.
മുമ്പുള്ള പ്രപഞ്ചത്തെ കുറിച്ചോ, ഭാവിയിലെ പ്രപഞ്ചത്തെ കുറിച്ചോ കാര്യമായ വിവരങ്ങൾ ഉൾപ്പെടുത്തിയിട്ടില്ലെങ്കിലും സെലസ്റ്റിയയിൽ എത്ര കാലം വേണെമെങ്കിലും മുന്നോട്ടോ പിന്നോട്ടോ സമയം മാറ്റാം.
ഗ്രഹങ്ങളുടെ എണ്ണം, സ്ഥലങ്ങൾ, വലയങ്ങൾ, ഗ്രഹണങ്ങൾ, മേഘങ്ങൾ, ഉദയാസ്തമയങ്ങൾ, നെബുലാ വാതങ്ങൾ, സൗരജ്വാലകൾ എന്നിങ്ങനെയുള്ള ധാരാളം അധിക വിവരങ്ങളും സെലസ്റ്റിയയിൽ കാണാം.
ഗ്രഹങ്ങൾ തമ്മിലുള്ള ദൂരം, അവയുടെ ആരം, ദിനദൈർഘ്യം, ശരാശരി തമോവസ്തു ഊഷ്മാവ്, സൂര്യനെ അപേക്ഷിച്ചുള്ള പ്രകാശ തീവ്രത, പ്രകാശരാജീ വർഗ്ഗങ്ങൾ, നക്ഷത്രങ്ങളുടെ റേഡിയേഷനുകൾ, പ്രതലോഷ്മാവ് എന്നീ വിവരങ്ങളും സെലസ്റ്റിയയിൽ കാണാവുന്നതാണ്.
പരിമിതികൾ ട്രെസ്-4 ബി സെലസ്റ്റിയയിൽ
സെലസ്റ്റിയ ഭൂമിയെ ഒരു സ്ഫിറോയിഡ് ആയാണ് പരിഗണിച്ചിട്ടുള്ളത്.
ഭൂമിയുടെ ക്രമമല്ലാത്ത പ്രതലം കാരണം താഴ്ന്ന ദൂരത്തിൽ സഞ്ചരിക്കുന്ന കൃത്രിമോപഗ്രഹങ്ങൾ മിക്കവാറും തെറ്റായ സ്ഥലങ്ങളിലാണ് കാണപ്പെടാറുള്ളത്.
സെലസ്റ്റിയയിൽ ധാരാളെ ജ്യോതിശാസ്ത്ര വസ്തുക്കളെ ഉൾപെടുത്തിയിട്ടില്ല.
ചരനക്ഷത്രങ്ങൾ, സൂപ്പർനോവകൾ, തമോഗർത്തങ്ങൾ, നെബുലകൾ തുടങ്ങിയവ ഉദാഹരണങ്ങളാണ്.
ചിലതെല്ലാം കൂട്ടിച്ചേർക്കലുകളായി ലഭ്യമാണ്.
നൂറോളം നക്ഷത്രങ്ങളുടെ മാത്രമേ വിവരങ്ങൾ സെലസ്റ്റിയയിൽ കൃത്യമായി രേഖപ്പെടുത്തിയിട്ടുള്ളൂ.
അതിനാൽ ഉൾപ്പെടാത്ത നക്ഷത്രങ്ങൾ പലപ്പോഴും ചലിക്കാതെയും നക്ഷത്ര സ്വഭാവങ്ങൾ കാണിക്കാതെയും ഇരിക്കുന്നത് കാണപ്പെടാറുണ്ട്.
സൂര്യനിൽ നിന്നും ഏതാനും പ്രകാശവർഷങ്ങൾ അപ്പുറത്തേക്ക് മാത്രമേ സെലസ്റ്റിയയിൽ നക്ഷത്രങ്ങളൊള്ളൂ.
അതു കൊണ്ട് തന്നെ ചില നക്ഷത്രങ്ങളെയും അവയുടെ ഗ്രഹങ്ങളെയും സെലസ്റ്റിയ പരിഗണിക്കാറില്ല.
കൂട്ടിച്ചേർക്കലുകൾ ചൊവ്വയുടെ ഉയർന്ന നിലവാരമുള്ള ചിത്രം
സജീവമായ ഒരു ഉപഭോക്തൃ സമൂഹം പ്രദാനം ചെയ്യുന്ന പത്ത് ജിബിയോളം കൂട്ടിച്ചേർക്കലുകൾ സെലസ്റ്റിയക്കായി ലഭ്യമാണ്.
ഭീമാകാരമായ നീല, ചുവപ്പ് നക്ഷത്രങ്ങൾ, ചുവന്നതും തവിട്ട് നിറമുള്ളതുമായ കുള്ളൻ ഗ്രഹങ്ങൾ, ന്യൂട്രോൺ നക്ഷത്രങ്ങൾ, തിരിയുന്ന പൾസാറുകൾ, കറങ്ങുന്ന തമോഗർത്തങ്ങൾ, പ്രോട്ടോ നക്ഷത്രങ്ങൾ, നക്ഷത്ര നഴ്സറി നെബുല, റെഡ്ഷിഫ്റ്റുകൾ, ഭൂശാസ്ത്ര ഗ്രഹ ചിത്രങ്ങൾ, കറങ്ങുന്ന കാന്തിക മേഖലകൾ, അനിമേഷനോട് കൂടിയ സൗര തീ ജ്വാലകൾ, ധ്രുദീപ്തികൾ, പർവ്വതങ്ങൾ, അഗ്നിപർവ്വതങ്ങൾ, മുമ്പുണ്ടായിട്ടുള്ള കൂട്ടിമുട്ടലുകൾ എന്നിവയെല്ലാം കൂട്ടിച്ചേർക്കലുകളായി ലഭ്യമാണ്.
സിബിഎസ് ടെലിവിഷനിലെ എൻസിഐഎസ് പരമ്പരയിൽ ഒരു എപ്പിസോഡ് സെലസ്റ്റിയയെ കുറിച്ചായിരുന്നു.
കഥാപാത്രമായ തിമോത്തി മക്ഗീ സെലസ്റ്റിയയുടെ ഉപയോഗങ്ങളെ കുറിച്ചും, കൂട്ടിച്ചേർക്കലുകളെ കുറിച്ചും വിവരിച്ചിരുന്നു.
സെലസ്റ്റിയ നിർമ്മാതാക്കൾ നിർമ്മിച്ച ചിത്രങ്ങൾ ദ ഡേ ആഫ്റ്റർ ടുമാറോ എന്ന സിനിമയിലും ടെലിവിഷൻ പരമ്പരയായ ദ ആൻഡ്രോമിഡ സ്ട്രെയിനിലും ഉപയോഗിച്ചിരുന്നു.
സയൻസ് ചാനലിന്റെ ത്രൂ ദ വോംഹോളിലും സെലസ്റ്റിയ പ്രത്യക്ഷപ്പെട്ടിരുന്നു.
സുനേത്ര ഗുപ്ത ഇംഗ്ലീഷ് വിലാസം https://ml.wikipedia.org/wiki/Sunetra_Gupta
ഇന്ത്യൻ ശാസ്ത്രജ്ഞയും അറിയപ്പെടുന്ന സാഹിത്യകാരിയുമാണ് സുനേത്ര ഗുപ്ത (ജനനം : 1965).
ഓക്‌സ്ഫഡ് സർവകലാശാലയിൽ തിയററ്റിക്കൽ എപ്പിഡമിയോളജിയിലെ പ്രൊഫസറാണ്.
അഞ്ച് നോവലുകൾ എഴുതിയിട്ടുള്ള സുനേത്രക്ക് ഇംഗ്ലീഷ് സാഹിത്യത്തിനു നൽകുന്ന കേന്ദ്ര സാഹിത്യ അക്കാദമി അവാർഡ് ലഭിച്ചിട്ടുണ്ട് .
നിരവധി ടാഗോർ കവിതകൾ ഇംഗ്ലീഷിലേക്ക് മൊഴിമാറ്റിയിട്ടുണ്ട്.
ജീവിതരേഖ കൃതികൾ മെമ്മറീസ് ഓഫ് റെയിൻ ദ ഗ്ലാസ് ബ്ലോവോഴ്സ് ബ്രെത്ത് (1993) മൂൺലൈറ്റ് ഇന്റു മാർസിപാൻ (1995) എ സിൻ ഓഫ് കളർ (1999) സോ ഗുഡ് ഇൻ ബ്ലാക്ക് (2009) പുരസ്കാരങ്ങൾ കേന്ദ്ര സാഹിത്യ അക്കാദമി അവാർഡ് (1997) ബ്രിട്ടനിലെ റോയൽ സൊസൈറ്റി സംഘടപ്പിച്ച പ്രദർശനത്തിൽ മാഡം ക്യൂറിക്കൊപ്പം സുനേത്ര ഗുപ്തയുടെ ചിത്രവും പ്രദർശിപ്പിച്ചിരുന്നു.
സുന്ദ കടലിടുക്ക്
സുന്ദ കടലിടുക്ക് ( ഇന്തോനേഷ്യൻ : സെലാത് സുന്ദ) ഇന്തോനേഷ്യൻ ദ്വീപുകളായ ജാവ , സുമാത്ര എന്നിവയ്ക്കിടയിലുള്ള ഒരു കടലിടുക്കാണ് .
ഇത് ജാവാ കടലിനെ ഇന്ത്യൻ മഹാസമുദ്രവുമായി ബന്ധിപ്പിക്കുന്നു.
ജാവയുടെ പടിഞ്ഞാറൻ ഭാഗത്ത് നിലനിന്നിരുന്ന (ഇപ്പോഴത്തെ പടിഞ്ഞാറൻ ജാവ , ബാന്റൻ , മദ്ധ്യ ജാവയുടെ ചില ഭാഗങ്ങൾ എന്നിവ) സുന്ദ സാമ്രാജ്യത്തിൽനിന്നാണ് ഈ പേര് ഉരുത്തിരിഞ്ഞുവന്നത്.
പടിഞ്ഞാറൻ ജാവയിലെ തദ്ദേശീയ ജനതയായ സുന്ദാനികളിൽനിന്നും ഈ പേരു വന്നിരിക്കാവുന്നതാണ്.
ജാവൻ ജനതയെ മധ്യ-കിഴക്കൻ ജാവയിലാണ് കൂടുതലായും കണ്ടുവരുന്നത്.
ഏതാണ്ട് വടക്കുകിഴക്ക്/തെക്കുപടിഞ്ഞാറൻ ദിശയിലേയ്ക്കു വ്യാപിച്ചുകിടക്കുന്ന ഈ കടലിടുക്കിന്റെ സുമാത്രയിലെ കേപ്പ് ടുവയ്ക്കും ജാവയിലെ പുജാട്ടിനുമിടയിലെ വടക്കുകിഴക്കൻ പരിസമാപ്‌തിക്ക് കുറഞ്ഞത് 24 കിലോമീറ്റർ (15 മൈൽ) വീതിയുണ്ട്.
ഇതിന്റെ പടിഞ്ഞാറൻ സീമ വളരെ ആഴമുള്ളതാണെങ്കിലും കിഴക്കോട്ടു പോകുന്തോറും ഇടുങ്ങിയതും തികച്ചും ആഴം കുറഞ്ഞതുമായി കാണപ്പെടുന്നു.
കിഴക്കൻ അറ്റത്തെ ചില ഭാഗങ്ങളിൽ ഇത് 20 മീറ്റർ (65 അടി) മാത്രം ആഴത്തിലാണുള്ളത്.
ഈ ആഴക്കുറവും ശക്തമായ സമുദ്രജലപ്രവാഹം , മണൽത്തിട്ടകൾ, ജാവ തീരത്തുനിന്നകലെയുള്ള ഓയിൽ പ്ലാറ്റ്‍ഫോമുകൾ പോലെയുള്ള മനുഷ്യനിർമിത പ്രതിബന്ധങ്ങൾ തുടങ്ങിയവ കാരണമായി ഇതുവഴിയുള്ള കപ്പലോട്ടം ഏറെ ദുഷ്ക്കരമാണ്.
നൂറ്റാണ്ടുകളായി ഇതൊരു ഒരു പ്രധാന കപ്പൽ ഗതാഗത മാർഗ്ഗമായി ഉപയോഗിക്കപ്പെട്ടിരുന്നു, പ്രത്യേകിച്ച് ഡച്ച് ഈസ്റ്റ് ഇന്ത്യാ കമ്പനി ഇന്തോനേഷ്യയിലെ സ്പൈസ് ദ്വീപുകളിലേയ്ക്കുള്ള പ്രവേശനമാർഗ്ഗമായി ഇതുപയോഗിച്ചിരുന്ന കാലയളവിൽ (1602-1799).
എന്നിരുന്നാലും കടലിടുക്കിന്റെ അവിശാലത, ആഴമില്ലായ്മ, കൃത്യമായ രേഖാവിവരണപത്രങ്ങളുടെ അഭാവം എന്നിവ ബൃഹത്തായ ആധുനിക യാനങ്ങൾക്ക് ഇത് അനുയോജ്യമല്ലാത്തതാക്കുകയും അവയിൽ മിക്കവയും പകരമായി മലാക്കാ കടലിടുക്ക് ഉപയോഗിക്കുകയു ചെയ്യുന്നു.
അവലംബം ↑ "Sunda Islands".
Concise Dictionary of World Place-Names.
John Everett-Heath .
Oxford University Press 2005.
↑ Donald B. Freeman, The Straits of Malacca: Gateway Or Gauntlet?
McGill-Queen's Press, 2006.
സുനൈന ഇംഗ്ലീഷ് വിലാസം https://ml.wikipedia.org/wiki/Sunaina
സുനൈന ഒരു ദക്ഷിണേന്ത്യൻ ചലച്ചിത്രനടിയും മോഡലുമാണ്.
2012-ൽ നീർപറവൈ എന്ന തമിഴ് ചലച്ചിത്രത്തിലെ എസ്തർ എന്ന കഥാപാത്രത്തിന്റെ അഭിനയത്തിന് ഫിലിം ഫെയർ ബെസ്റ്റ് ആക്ട്രസ് അവാർഡിന് നാമനിർദ്ദേശം ചെയ്യപ്പെട്ടിരുന്നു.
ഹരിഷ് യെല്ലയുടെയും സന്ധ്യ യെല്ലയുടെയും പുത്രിയായി 1989 ഏപ്രിൽ 18ന് മഹാരാഷ്ട്രയിലെ നാഗ്പുർ നഗരത്തിലാണ് ജനിച്ചത്.
നാഗ്പുർ നഗരത്തിലെ മൗണ്ട് കാർമൽ ഗേൾസ് ഹൈസ്ക്കൂളിൽ നിന്നുള്ള സ്ക്കൂൾ വിദ്യഭ്യാസത്തിനുശേഷം അവളുടെ ഉന്നതവിദ്യാഭ്യാസത്തിനായി അവരുടെ കുടുംബം ഹൈദരാബാദിലേയ്ക്ക് മാറി.
2004 ലെ മിസ്.
നാഗപുർ ആയി സുനൈന കിരീടം നേടുകയും ചെയ്തു.
സ്ക്കൂൾ ദിനങ്ങളിൽ നാടകങ്ങളിലും അഭിനയിച്ചിട്ടുണ്ട്.
2008-ൽ കാതലിൽ വിഴുന്തേൻ എന്ന തമിഴ് ചലച്ചിത്രത്തിൽ അഭിനയിച്ചുകൊണ്ടാണ് സുനൈന തന്റെ സിനിമാ ജീവിതം ആരംഭിക്കുന്നത്.
2007 ആഗസ്റ്റിൽ ഷൂട്ടിംഗ് ആരംഭിച്ച സിനിമ റിലീസ് ചെയ്തത് 2008 സെപ്തംബറിലാണ്.
പി. വി. പ്രശാന്ത് സംവിധാനം ചെയ്ത സിനിമയിൽ നായകൻ നകുൽ ആയിരുന്നു.
ബോക്സ്ഓഫീസിൽ ഗംഭീര വിജയം നേടിയ ഈ ചിത്രത്തിൽ നിരവധി പ്രണയഗാനങ്ങളുമുണ്ട്.
നക്ക മുക്ക...
എന്നു തുടങ്ങുന്ന ഗാനം 2011 ലെ ക്രിക്കറ്റ് വേൾഡ് കപ്പിന്റെ (മിർപുർ, ബംഗ്ലാദേശ്) ഉദ്ഘാടനചടങ്ങിൽ പാടുകയുണ്ടായി.
ഈ സിനിമ അഭിനേത്രി എന്ന നിലയിൽ വളരെയധികം പ്രശസ്തി സുനൈനയ്ക്ക് നേടികൊടുത്തു.
2009 നവംബർ 30 ന് റിലീസ് ചെയ്ത മാസിലാമണി എന്ന തമിഴ് ചലച്ചിത്രത്തിൽ സുനൈന ദിവ്യരാമനാഥൻ എന്ന കഥാപാത്രത്തെയാണ് അഭിനയിച്ചത്.
ഇതിലെ നായകൻ നകുൽ ആയിരുന്നു.
2012-ൽ റിലീസ് ചെയ്ത് സീനു രാമസ്വാമി സംവിധാനം ചെയ്ത നീർപറവൈ എന്ന തമിഴ് ചലച്ചിത്രത്തിലെ എസ്തർ എന്ന കഥാപാത്രത്തിന്റെ അഭിനയത്തിന് ഫിലിം ഫെയർ ബെസ്റ്റ് ആക്ട്രസ് അവാർഡിന് നാമനിർദ്ദേശം ചെയ്യപ്പെട്ടിരുന്നു.
ഇതിലെ നായകൻ വിഷ്ണു ആയിരുന്നു.
2013 ജനുവരി 13 ന് റിലീസ് ചെയ്യുകയും തിരു സംവിധാനം ചെയ്യുകയും ചെയ്ത സമർ എന്ന തമിഴ് ചലച്ചിത്രത്തിൽ സുനൈന രൂപ എന്ന കഥാപാത്രത്തെയാണ് അഭിനയിച്ചത്.
ഇതിലെ നായകൻ വിശാൽ ആയിരുന്നു.
2014 ജൂലൈ 10 ന് റിലീസ് ചെയ്യുകയും കമലഹാസന്റെ മുൻ അസിസ്റ്റന്റ് ആയിരുന്ന ജയ്കൃഷ്ണ സംവിധാനം ചെയ്യുകയും ചെയ്ത വൻമം എന്ന തമിഴ് ചലച്ചിത്രത്തിൽ സുനൈന വദന എന്ന കഥാപാത്രത്തെയാണ് അഭിനയിച്ചത്.
ഇതിലെ നായകൻ വിജയ് സേതുപതി ആയിരുന്നു.
2016-ൽ വിജയ് നായകൻ ആകുന്ന തെറി എന്ന തമിഴ് ചലച്ചിത്രത്തിൽ സുനൈന ഒരു ഗസ്റ്റ് റോൾ ആയിട്ടാണ് അഭിനയിച്ചത്.
2016 നവംബർ 24 ന് റിലീസ് ചെയ്യുകയും ഡീകെ  സംവിധാനം ചെയ്ത കവലൈ വെണ്ടും എന്ന തമിഴ് ചലച്ചിത്രത്തിൽ സുനൈന ദീപ എന്ന കഥാപാത്രത്തെയാണ് അഭിനയിച്ചത്.
1995 മാർച്ച് 10 ന് റിലീസ് ചെയ്യുകയും കാർവണ്ണൻ സംവിധാനം ചെയ്യുകയും ചെയ്ത തൊണ്ടൻ എന്ന തമിഴ് ചലച്ചിത്രത്തിൽ സുനൈന ബഗളമുഖി എന്ന കഥാപാത്രത്തെയാണ് അഭിനയിച്ചത്.
2007-ൽ റിലീസ് ചെയ്ത് സുനിൽ പി കുമാർ സംവിധാനം ചെയ്ത ബെസ്റ്റ് ഫ്രണ്ട്സ് എന്ന മലയാളം ചലച്ചിത്രത്തിൽ സുനൈന കാവ്യ എന്ന കഥാപാത്രത്തെയാണ് അഭിനയിച്ചത്.
ഇതിലെ നായകൻ മുകേഷ് ആയിരുന്നു.
2006 ഏപ്രിൽ 7 ന് റിലീസ് ചെയ്ത് ചന്തു സംവിധാനം ചെയ്ത 10th ക്ളാസ് എന്ന തെലുങ്ക് ചലച്ചിത്രത്തിൽ സന്ധ്യ എന്ന കഥാപാത്രത്തെയാണ് സുനൈന അഭിനയിച്ചത്.
2012 -ൽ റിലീസ് ചെയ്ത് രാസു മധുരവൻ സംവിധാനം ചെയ്ത പാണ്ഡി ഒളിപെറുക്കി നിലയം എന്ന തമിഴ് ചലച്ചിത്രത്തിൽ സുനൈന വലർമതി എന്ന കഥാപാത്രത്തെയാണ് അഭിനയിച്ചത്.
ആദ്യം ഈ സിനിമയ്ക്ക് മൈക്ക് സെറ്റ് പാണ്ഡി എന്നാണ് പേരിട്ടിരുന്നെങ്കിലും പിന്നീട് ആ പേര് മാറ്റുകയായിരുന്നു.
സിനിമകൾ വർഷം സിനിമ കഥാപാത്രം ഭാഷ കുറിപ്പുകൾ 2005 കുമാർ വെർസസ് കുമാരി തെലുങ്ക് 2006 സംതിങ് സ്പെഷ്യൽ തെലുങ്ക് 2006 10th ക്ളാസ്സ് സന്ധ്യ തെലുങ്ക് 2006 ബെസ്റ്റ് ഫ്രണ്ട്സ് കാവ്യ മലയാളം 2007 മിസ്സിംഗ് തെലുങ്ക് 2008 ഗംഗെ ബാരെ തുങ്കെ ബാരെ ഗംഗ കന്നഡ 2010 വംസം മലർകൊടി തമിഴ് 2012 പാണ്ഡി ഒളിപെറുക്കി നിലയം വലർമതി തമിഴ് 2012 തിരുതനി സുഗീഷ തമിഴ് 2012 നീർപറവൈ എസ്തർ തമിഴ് നോമിനേറ്റഡ്, ഫിലിം ഫെയർ  അവാർഡ് ഫോർ ബെസ്റ്റ് ആക്ട്രസ്  – തമിഴ് 2013 സമർ രൂപ തമിഴ് 2014 തെനാലിരാമൻ മാധുളൈ തമിഴ് വൻമം വദന തമിഴ് 2016 തെറി ബ്രൈഡ് തമിഴ് സ്പെഷ്യൽ അപ്പീയറൻസ് 2016 നമ്പ്യാർ സരോജ ദേവി തമിഴ് 2016 കവലൈ വെണ്ടും ദീപ തമിഴ് 2017 തൊണ്ടൻ ബഗളമുഖി തമിഴ് അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുനൈന Sunaina എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുന്ത്രോണീസോ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പാത്രിയർക്കീസ് , കാതോലിക്കോസ് , മെത്രാപ്പോലിത്ത തുടങ്ങിയ ക്രൈസ്തവസഭാ മേല്പ്പട്ടസ്ഥാനീകർ തങ്ങൾക്ക് ലഭിച്ചിട്ടുള്ള അധികാരം ഔദ്യോഗികമായി ഏറ്റെടുക്കുന്ന ചടങ്ങിനെയാണ് സുന്ത്രോണീസോ എന്നു വിളിക്കുന്നത്.
സ്ഥാനാരോഹണം എന്നാണ് സുന്ത്രോണീസോ എന്ന ഗ്രീക്ക് പദത്തിന്റെ അർത്ഥം.
ഈ ചടങ്ങിൽ സ്ഥാനമേൽക്കുന്ന മേല്പ്പട്ടക്കരനെ സിംഹാസനത്തിലിരുത്തി "ഓക്സിയോസ്' (യോഗ്യനും അർഹനും ആകുന്നു ) എന്ന് വിളിച്ചു പറയുകയും ജനങ്ങൾ അത് ഏറ്റ് പറഞ്ഞ് അംഗീകരിക്കുകയും ചെയ്യുന്നു.
തുടർന്ന് സ്ഥാത്തിക്കോൻ എന്ന ആധികാര പത്രം വായിക്കുന്നു.
സുനോ എഐ
ഉപയോക്താക്കൾ നൽകുന്ന വരികൾക്ക്, ജനറേറ്റീവ് ആർട്ടിഫിഷ്യൽ ഇന്റലിജൻസ് ക്രിയേഷനിലൂടെ ശബ്ദവും സംഗീതവും നല്കാൻ കഴിയുന്നവിധം രൂപകൽപ്പന ചെയ്ത ഒരു വെബ്സൈറ്റ് ആണ് സുനോ എഐ .
2023 ഡിസംബർ 20 മുതൽ, മൈക്രോസോഫ്റ്റ് കോപ്പിലോട്ടിലെ പ്ലഗിൻ ആയി സുനോ വെബ് ആപ്ലിക്കേഷൻ പ്രവൃത്തിച്ചു വരുന്നു.
സുനോ അതിന്റെ ആർട്ടിഫിഷ്യൽ ഇന്റലിജൻസ് ഡാറ്റാസെറ്റ് വെളിപ്പെടുത്തുന്നില്ല.
പക്ഷെ, കോപ്പിയടി, പകർപ്പവകാശ ആശങ്കകൾ എന്നിവയിൽ നിന്ന് ഗാനങ്ങൾ സംരക്ഷിക്കപ്പെടുന്നതായി അവകാശപ്പെടുന്നു.
മൈക്കൽ ഷുൽമാൻ, ജോർജ്ജ് കുസ്കോ, മാർട്ടിൻ കാമച്ചോ, കീനൻ ഫ്രീബെർഗ് എന്നീ നാല് പേരാണ് സുനോ സ്ഥാപിച്ചത്.
കേംബ്രിഡ്ജ് മസാച്യുസെറ്റ്സിൽ സ്വന്തം കമ്പനി ആരംഭിക്കുന്നതിന് മുമ്പ് ഇവർ കെൻഷോ എന്ന എഐ സ്റ്റാർട്ടപ്പിൽ ജോലി ചെയ്തിരുന്നു.
2023 ഏപ്രിലിൽ, ഓപ്പൺ സോഴ്സ് ടെക്സ്റ്റ്-ടു-സ്പീച്ച്, ഓഡിയോ മോഡൽ "ബാർക്ക്" ഗിറ്റ്ഹബ് , ഹഗ്ഗിംഗ് ഫെയ്സ് എംഐടി ലൈസൻസിന് കീഴിൽ പുറത്തിറക്കി.
2024 മാർച്ച് 21ന്, എല്ലാ ഉപയോക്താക്കൾക്കുമായി വി3 പതിപ്പ് ഇറക്കി.
ഒരു സൌജന്യ അക്കൌണ്ട് ഉപയോഗിച്ച് 4 മിനിറ്റുള്ള ഗാനങ്ങൾവരെ സൃഷ്ടിക്കാൻ ഉപയോക്താക്കളെ അനുവദിക്കുന്നു.
2024 ജൂലൈ 1 ന്, മൊബൈൽ ആപ്ലിക്കേഷനും പുറത്തിറങ്ങി.
2024 ജൂണിൽ, സുനോ സൃഷ്ടിക്കുന്ന ശബ്ദ റെക്കോർഡിങ്ങുകൾ മറ്റു ശബ്ദ റെക്കോർഡിങ്ങുകളുടെ പകർപ്പവകാശത്തെ ലംഘിക്കുന്നുവെന്ന് ആരോപിച്ച് റെക്കോർഡിംഗ് ഇൻഡസ്ട്രി അസോസിയേഷൻ ഓഫ് അമേരിക്ക സുനോയ്ക്കും ഉഡിയോയ്ക്കും എതിരെ ഒരു കേസ് ഫയൽ ചെയ്തു.
പകർപ്പവകാശമുള്ള സംഗീതത്തിൽ പരിശീലനം നൽകുന്നതിൽ നിന്ന് കമ്പനികളെ തടയാനും നടന്ന ലംഘനങ്ങൾക്ക് ഓരോ സൃഷ്ടിക്കും 150,000 ഡോളർ വരെ നഷ്ടപരിഹാരം തേടുന്നതിനുമായിരുന്നു കേസ്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് നിങ്ങളുടെ വരികൾക്ക് ഈണം നൽകാൻ 'സുനോ എഐ'
സുന്ദ കേലപ ഇംഗ്ലീഷ് വിലാസം https://ml.wikipedia.org/wiki/Sunda_Kelapa Harbormaster Tower of Sunda Kelapa.
സിലിവംഗ് നദിയുടെ അഴിമുഖത്ത് സ്ഥിതി ചെയ്യുന്ന ജക്കാർത്തയിലെ പഴയ തുറമുഖമാണ് സുന്ദ കേലപ (സുന്ദനീസ്: ᮞᮥᮔ᮪ᮓᮃ ᮊᮃᮜᮃᮕᮃ, Sunda Kalapa).
"സുന്ദ കലപ" (സുന്ദനീസ്: "സുന്ദയുടെ തെങ്ങ്") ആണ് ഇതിൻറെ ആദ്യത്തെ പേര്, ഇത് സുന്ദ രാജ്യത്തിന്റെ പ്രധാന തുറമുഖമായിരുന്നു.
ഇന്തോനേഷ്യയിലെ വടക്കൻ ജക്കാർത്തയിലെ പെഞ്ചരിംഗൻ ഉപജില്ലയിലാണ് തുറമുഖം സ്ഥിതി ചെയ്യുന്നത്.
ഇന്ന്, പഴയ തുറമുഖത്ത്, ദ്വീപസമൂഹത്തിൽ അന്തർ-ദ്വീപ് ചരക്ക് സർവീസ് നടത്തുന്ന പരമ്പരാഗതമായ രണ്ട് പാമരം ഉള്ള തടികൊണ്ടുള്ള കപ്പലായ പിനിസിയെ മാത്രമേ ഉൾക്കൊള്ളുന്നുള്ളൂ.
ഇത് ഇപ്പോൾ ഒരു ചെറിയ തുറമുഖം മാത്രമാണെങ്കിലും, ജക്കാർത്തയുടെ ഉത്ഭവം സുന്ദ കേലപയിൽ നിന്നാണ്.
ഇത് നഗരത്തിന്റെ വികസനത്തിൽ ഒരു പ്രധാന പങ്ക് വഹിച്ചു.
സർക്കാർ ഉടമസ്ഥതയിലുള്ള ഇന്തോനേഷ്യ പോർട്ട് കോർപ്പറേഷനാണ് ഇപ്പോൾ തുറമുഖം കൈകാര്യം ചെയ്യുന്നത്.
ചരിത്രം ഹിന്ദു-ബുദ്ധ കാലഘട്ടം
ഏകദേശം 1200-ൽ എഴുതിയ ചൈനീസ് സ്രോതസ്സായ ഷു ഫാൻ ഷിയിൽ ചൗ ജു-കുവ ഇന്തോനേഷ്യൻ ദ്വീപസമൂഹത്തിലെ ഏറ്റവും ശക്തവും സമ്പന്നവുമായ രണ്ട് രാജ്യങ്ങളെ ശ്രീവിജയയും , ജാവയും ( കെദിരി ) ആണെന്ന് കണ്ടെത്തി.
ഈ ഉറവിടം അനുസരിച്ച്, പതിമൂന്നാം നൂറ്റാണ്ടിന്റെ തുടക്കത്തിൽ, ശ്രീവിജയ സ്ഥിരമായി സുമാത്ര, മലായ് ഉപദ്വീപ്, പടിഞ്ഞാറൻ ജാവ (സുന്ദ) എന്നിവ ഭരിച്ചു.
സ്രോതസ്സ് തുറമുഖത്തെ തന്ത്രപരവും അഭിവൃദ്ധി പ്രാപിക്കുന്നതുമാണെന്ന് കാണിക്കുന്നു.
ഗുണനിലവാരത്തിൽ സുന്ദയിൽ നിന്നുള്ള കുരുമുളക് മികച്ചതാണ്.
കൃഷി ജോലി ചെയ്തിരുന്ന ആളുകൾ അവരുടെ വീടുകൾ മര തൂണുകളിൽ (റുമാ പംഗുങ്) പണിതു.
എങ്കിലും കൊള്ളക്കാരും കള്ളന്മാരും രാജ്യത്തെ ബാധിച്ചു.
എന്നിരുന്നാലും, ഏത് തുറമുഖത്തെയാണ് ചൗ ജു-കുവ പരാമർശിച്ചതെന്ന് അനിശ്ചിതത്വത്തിലായിരുന്നു.
അത് ഒരുപക്ഷേ ബാന്റൻ തുറമുഖത്തെയാണ് പരാമർശിച്ചിരിക്കുന്നത്.
അല്ലാതെ കാലാപയെയല്ല.
13 മുതൽ 16 വരെ നൂറ്റാണ്ടുകളിൽ സുന്ദ രാജ്യത്തിന്റെ പ്രധാന തുറമുഖമായിരുന്നു സുന്ദ കേലപ.
ഈ തുറമുഖം തലസ്ഥാനമായ പകുവാൻ പജാജരനെ സേവിച്ചു.
ഏകദേശം 60 കിലോമീറ്റർ തെക്ക്, സിലിവുങ് നദിയുടെ ഉൾപ്രദേശത്ത് സ്ഥിതിചെയ്യുന്നു.
ഇത് ഇപ്പോൾ ആധുനിക ബോഗോറിന്റെ സ്ഥലമാണ്.
അന്താരാഷ്ട്ര സുഗന്ധവ്യഞ്ജന വ്യാപാരത്തിൽ തുറമുഖം അഭിവൃദ്ധിപ്പെട്ടു.
പ്രത്യേകിച്ച് സുന്ദ രാജ്യത്തിന്റെ പ്രധാന സുഗന്ധവ്യഞ്ജന ഉൽപന്നമായ കുരുമുളക്.
ബന്ദ അക്കെ , മകസ്സാർ എന്നിവയ്‌ക്കൊപ്പം യൂറോപ്പുമായി ബന്ധം പുലർത്തിയിരുന്ന ചുരുക്കം ചില ഇന്തോനേഷ്യൻ തുറമുഖങ്ങളിൽ ഒന്നായിരുന്നു സുന്ദ കെലപ.
പോർച്ചുഗീസുകാർ ജക്കാർത്തയിലെ ഇന്തോനേഷ്യൻ നാഷണൽ മ്യൂസിയത്തിൽ പോർച്ചുഗലും സുന്ദ രാജ്യങ്ങളും തമ്മിലുള്ള ഉടമ്പടിയുടെ സ്മരണാർത്ഥം സുന്ദ കലപയിലെ പദ്രാവോ (1522).
1511-ഓടെ പോർച്ചുഗീസുകാർ മലാക്ക കീഴടക്കുകയും തെക്കുകിഴക്കൻ ഏഷ്യയിലെ ആദ്യകാല യൂറോപ്യൻ കോളനി സ്ഥാപിക്കുകയും ചെയ്തു.
1512-1515-ൽ എഴുതിയ സുമ ഓറിയന്റൽ പറയുന്നതനുസരിച്ച്, പോർച്ചുഗീസ് പര്യവേക്ഷകനായ ടോം പിയേഴ്സ്, സുന്ദ കലാപ തുറമുഖത്തോട് യോജിക്കുന്ന കാലാപ തുറമുഖത്തിന്റെ പ്രാധാന്യത്തെക്കുറിച്ച് റിപ്പോർട്ട് ചെയ്തു.
"The port of Calapa is a magnificent port. It is the most important and best of all. This is where the trade is greatest and whither they all sail from Sumatra, and Palembang, Laue, Tamjompura, Malacca, Macassar , Java and Madura and many other places. … This port is two days’ journey from the city of Dayo where the king is always in residence, so that this is the one to be considered the most important."
Suma Oriental .
1522-ൽ പോർച്ചുഗീസുകാർ തുറമുഖത്തിന്റെ അധികാരിയായ ഹിന്ദു രാജ്യമായ സുന്ദയുമായി രാഷ്ട്രീയവും സാമ്പത്തികവുമായ കരാർ ഉറപ്പിച്ചു.
ഡെമാക്കിലെ ഇസ്ലാമിക് ജവാൻ സുൽത്താനേറ്റിന്റെ ഭീഷണിക്കെതിരെ സൈനിക സഹായത്തിന് പകരമായി അക്കാലത്ത് സുന്ദയിലെ രാജാവായിരുന്ന പ്രബു സുരവിസ അവർക്ക് കുരുമുളക് വ്യാപാരത്തിലേക്ക് സൗജന്യ പ്രവേശനം അനുവദിച്ചു.
പരമാധികാരിയുടെ സേവനത്തിലായിരുന്ന പോർച്ചുഗീസുകാർ സുന്ദ കേളപ്പയിൽ വീടുവച്ചു.
എന്നിരുന്നാലും, 1527-ൽ, ഡെമാകിന് വേണ്ടി ഫതഹില്ല, സുന്ദ കേളപ്പയിൽ പോർച്ചുഗീസുകാരെ ആക്രമിക്കുകയും 1527 ജൂൺ 22-ന് തുറമുഖം കീഴടക്കുന്നതിൽ വിജയിക്കുകയും ചെയ്തു.
അതിനുശേഷം സുന്ദ കേളപ്പയെ ജയകർത്താ എന്ന് പുനർനാമകരണം ചെയ്തു.
പിന്നീട്, തുറമുഖം ബാന്റൻ സുൽത്താനേറ്റിന്റെ ഭാഗമായി.
അവലംബം Works cited Adolf Heuken SJ dan Grace Pamungkas, 2000, Galangan Kapal Batavia selama tiga ratus tahun .
Jakarta:Cipta Loka Caraka/Sunda Kelapa Lestari (in Indonesian) Jan Gonda, 1951, Sanskrit in Indonesia .
(in English) Supratikno Rahardjo et al., 1996, Sunda Kelapa sebagai Bandar di Jalur Sutra.
Laporan Penelitian .
Jakarta: Departemen Pendidikan dan Kebudayaan RI (in Indonesian) Thomas B. Ataladjar dan Sudiyono, 1991, 'Sunda Kelapa' di Ensiklopedi Nasional Indonesia .
Jakarta: Cipta Adi Pustaka (in Indonesian) External links Sunda Kelapa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Menyusuri Kota Tua Jakarta, Pikiran Rakyat Archived 2005-05-08 at the Wayback Machine .
(in Indonesian) Pelabuhan Sunda Kelapa yang Terabaikan (in Indonesian)
സുന്ദ രാജ്യം ഇംഗ്ലീഷ് വിലാസം https://ml.wikipedia.org/wiki/Sunda_Kingdom
സുന്ദ രാജ്യം , 669 മുതൽ ഏതാണ്ട് 1579 വരെയുള്ള കാലത്ത് ജാവ ദ്വീപിന്റെ പടിഞ്ഞാറൻ ഭാഗത്ത് സ്ഥിതിചെയ്തിരുന്ന ഒരു സുന്ദാനീസ് ഹൈന്ദവ രാജ്യമായിരുന്നു.
ഇന്നത്തെ ബാന്റൻ , ജക്കാർത്ത , പടിഞ്ഞാറൻ ജാവ , മധ്യ ജാവയുടെ പടിഞ്ഞാറൻ ഭാഗങ്ങൾ എന്നിവ ഉൾക്കൊള്ളുന്നതായിരുന്നു ഈ രാജ്യം.
സുന്ദ രാജ്യം ചരിത്രത്തിൽ അതിന്റെ തലസ്ഥാനം കിഴക്ക് ഗുലുഹ് (കവാലി) പ്രദേശത്തിനും പടിഞ്ഞാറ് പകുവാൻ പജാജരനുമിടയിൽ നിരവധി തവണ മാറ്റിയിരുന്നു.
ബുജംഗ മാണിക് കൈയെഴുത്തുപ്രതിയിൽനിന്നുള്ള പ്രാഥമിക ചരിത്രരേഖകൾ അനുസരിച്ച്, രാജ്യത്തിന്റെ കിഴക്കൻ അതിർത്തി പമാലി നദി (സി പമാലി, ഇന്നത്തെ ബ്രെബ്സ് നദി), മധ്യ ജാവയിലെ സരയു നദി (സി സാരായു) എന്നിവയായിരുന്നു.
സുന്ദര രാജ്യത്തെക്കുറിച്ചുള്ള മിക്കവാറും വിവരണങ്ങൾ പതിനാറാം നൂറ്റാണ്ടിലെ പ്രാഥമിക ചരിത്രരേഖകളിൽ നിന്നാണ് വെളിവാക്കപ്പെടുന്നത്.
അതിലെ നിവാസികൾ പ്രാഥമികമായി സുന്ദാനീസ് എന്ന വർഗ്ഗത്തിൽപ്പെട്ടവരും ഭൂരിപക്ഷവും ഹൈന്ദവ മതത്തിൽപ്പെട്ടവരുമായിരുന്നു.
സുനൈറ അൽ-റുമിയ
സുനൈറ അൽ-റുമിയ ( അറബി : زنيرة الرومية ‬ , Zaneerah the Roman ) (മറ്റ് ലിപ്യന്തരണങ്ങളിൽ Zaneera, Zannirah, Zanira അല്ലെങ്കിൽ ചില സ്രോതസ്സുകളിൽ Zinra അല്ലെങ്കിൽ Zinnirah എന്നിവ ഉൾപ്പെടുന്നു) ഇസ്ലാമിക പ്രവാചകൻ മുഹമ്മദിന്റെ സഹചാരിയായിരുന്നു.
അബൂബക്കർ മോചിപ്പിച്ച അടിമകളിൽ അവളും ഉൾപ്പെട്ടിരുന്നു.
സുനൈറ അൽ-റുമിയ ബനൂ മഖ്‌സുമുകളിലെ ഒരു വെപ്പാട്ടിയും ഉമർ ഇബ്‌നു അൽ ഹാഷിമിന്റെ അടിമയുമായിരുന്നു.
മക്കയിൽ ആദ്യമായി ഇസ്‌ലാം മതം സ്വീകരിച്ചവരിൽ ഒരാളായിരുന്നു അവൾ.
മത പരിവർത്തനത്തിനുശേഷം, പുതിയ മതം ഉപേക്ഷിക്കാൻ അവളോട് ആവശ്യപ്പെട്ടെങ്കിലും പുതിയ മതത്തിൽ ഉറച്ചുനിന്നു.
മതപരിവർത്തനത്തെക്കുറിച്ച് അറിഞ്ഞപ്പോൾ അബൂജഹൽ അവളെ അടിച്ചു.
അടിമത്തത്തിലായിരുന്ന അവളെ ലുബൈനയോടൊപ്പം അബൂബക്കർ വാങ്ങുകയും മോചിപ്പിക്കുകയും ചെയ്തു.
അടിമത്വത്തിൽനിന്ന് വിടുതൽ ലഭിച്ചശേഷമുള്ള കാലത്ത് സുനൈറയ്ക്ക് അവളുടെ കാഴ്ചശക്തി നഷ്ടപ്പെട്ടു.
ഖുറൈശികൾ അവകാശപ്പെട്ടത്, "അൽ-ലത്ത്, അൽ-ഉസ്സ എന്നീ ദൈവങ്ങൾ അവളുടെ കാഴ്ച ഇല്ലാതാക്കി" എന്നാണ്.
" എന്നാൽ അവൾ മറുപടി പറഞ്ഞു, "അല്ല, അല്ലാഹുവിന്റെ ഭവനത്തെക്കൊണ്ട്, നിങ്ങൾ കള്ളം പറയുകയാണ്.
അൽ-ലത്തിനും അൽ-ഉസ്സയ്ക്കും ഉപദ്രവിക്കാനോ സുഖപ്പെടുത്താനോ കഴിയില്ല, അവർ എന്നെ ഉപദ്രവിച്ചിട്ടില്ല.
ഇത് യഹോവയിൽ നിന്നുള്ളതാണ്.
" പിന്നീട് അവൾ കാഴ്ചശക്തി വീണ്ടെടുത്തതോടെ, മുസ്ലീങ്ങൾ യഹോവ നൽകിയ രോഗശാന്തിയായി കണക്കാക്കി..
എന്നിരുന്നാലും, ഖുറൈശികൾ പറഞ്ഞത് ഇത് മുഹമ്മദിന്റെ ഏതോ ജാലവിദ്യയാണ് എന്നാണ്.
അവലംബം ↑ ↑ .
The Women of Madina , pp. 180-181.
↑ , ↑ .
The Life of Muhammad , p. 144.
സുന്ദ ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Sunda_Islands Greater Sunda Islands Lesser Sunda Islands Flat-headed cat camera-trapped in Tangkulap Forest Reserve, Sabah , Malaysia in March 2009
മലയ് ദ്വീപസമൂഹത്തിലെ ഒരുകൂട്ടം ദ്വീപുകളാണ് സുന്ദ ദ്വീപുകൾ.
ഇവയെ വലിയ സുന്ദ ദ്വീപുകൾ (Greater Sunda Islands) എന്നും ചെറിയ സുന്ദ ദ്വീപുകൾ ( Lesser Sunda Islands ) എന്നും തരം തിരിക്കാം.
വലിയ സുന്ദ ദ്വീപുകൾ
മലയ് ദ്വീപസമൂഹത്തിലെ ഒരുകൂട്ടം വലിയ ദ്വീപുകളാണ് വലിയ സുന്ദ ദ്വീപുകൾ .
കൂട്ടത്തിലെ ചെറിയ ദ്വീപായ ജാവയിലാണ് ഏറ്റവും കൂടുതൽ ജനസംഖ്യ; പടിഞ്ഞാറൻ വശത്ത് മലേഷ്യയിൽ നിന്ന് മലാക്കാ കടലിടുക്കിന് കുറുകെയായി ആണ് സുമാത്രയുടെ സ്ഥാനം; കലിമന്തം എന്ന് വിളിക്കപ്പെടുന്ന ഇന്തോനേഷ്യൻ മേഖലയായ  വിശാല ബോർണിയോയും ഏതാണ്ട് Y ആകൃതിയിലുള്ള സുലവേസിയും (മുൻപ് സെലെബസ്) കിഴക്കൻ ഭാഗത്താണ്.